Skaudvilės ąžuolas
55°24′55″š. pl. 22°35′32″r. ilg.﻿ / ﻿55.415206°š. pl. 22.592312°r. ilg.﻿ / 55.415206; 22.592312 Skaudvilės ąžuolas – išskirtinis ąžuolas, augantis Tauragės rajone, Skaudvilės miestelyje, ties Mechanizatorių g. 20, Ančios upės slėnio šlaite, už sodybinių namų eilės. Atskiro praėjimo nėra, informacine rodykle nepažymėtas. Pasiekiamas šiaurės rytiniame miestelio pakraštyje, išvažiuojant Kelmės gatve link Kryžkalnio (kelias  4507  Sauslaukis–Skaudvilė–Puželiai ). Ąžuolas stovi įsitvirtinęs stačiame, medžiais ir krūmais apaugusiame šlaite. Toliau už jo, žemai, driekiasi atviras upės vingio slėnis. Medis patenka į Tauragės miškų urėdijos Batakių girininkijos (606 kv., 17 skl.) teritoriją. Valstybės saugomu botaniniu gamtos paveldo objektu Skaudvilės ąžuolas paskelbtas 2015 m.